Το **Ράλλυ Τουρκίας** είναι ένα από τα Ράλλυ του Παγκοσμίου Πρωταθλήματος Ράλλυ.

Η ιστορία του Ράλλυ Τουρκίας
----------------------------

Το Πρώτο Ράλλυ της Τουρκίας έγινε το 1972 στην Κωνσταντινούπολη. Το 1999 μπήκε στα σχέδια του WRC. Τελικά πήρε μέρος στο Πρόγραμμα το 2000 με το όνομα **Anatolian Rally** αντιπροσωπεύοντας τη Μέση Ανατολή. Σαν Ανατολικό Ράλλυ παρέμεινε μέχρι το 2002 και το 2003 μπήκε επίσημα στο Πρόγραμμα του Πρωταθλήματος Ράλλυ με το όνομα **Rally of Turkey** δηλαδή Ράλλυ Τουρκίας και από τους 62 οδηγούς τερμάτισαν μόνο οι 27. Το 2003 διοργανώθηκε στο Τούρκικο Βουνό του Ολύμπου και στην Αττάλεια (Αντάλια) και νικητής αναδείχτηκε ο Κάρλος Σάινθ. Πραγματικά ήταν δύσκολες συνθήκες εκείνη τη χρονιά.

Το 2005 πήραν 76 οδηγοί μέρος συν τους τοπικούς οδηγούς και οι 53 τερμάτισαν.
Το ράλλυ τότε είχε συνολικό μήκος διαδρομής 1.228 χιλιόμετρα. Μάλιστα για Δεύτερη Σερί χρονιά βγήκε νικητής ο Σεμπαστιάν Λεμπ με το Σιτροέν Ξαρά του 2004.

Το 2006 το Ράλλυ μεταφέρθηκε σε τρεις περιοχές: Αντάλια - Κεμέρ - Κουμλούκα που βρίσκονται στη Δυτική Τουρκία. Νικητής ήταν ο Φινλανδός Μάρκους Γκρόνχολμ νικώντας για πρώτη φορά στο συγκεκριμένο Ράλλυ. Ήταν το πιο "χιονισμένο" ράλλυ από τα προηγούμενα τα οποία χαρακτηρίζονταν από χώμα και λάσπη. Το 2007 έκανε μια μικρή διακοπή αλλά την επόμενη χρονιά θα επανέλθει. Το 2008 αναδείχθηκε νικητής ο Φινλανδός Μίκο Χίρβονεν με Φορντ Φόκους του 2006. Το 2010 έκανε τη μεγάλη επιστροφή καθώς έκανε τη μεγαλύτερη χρονικά απουσία του Ράλλυ αυτού και άφησε καλές εντυπώσεις στους οπαδούς. Νικητής αναδείχτηκε για τρίτη φορά ο εξάκις πρωταθλητής Σεμπαστιάν Λεμπ. Από το 2011 ως το 2017 το ράλλυ δεν διεξήχθη. Το 2018 επανήλθε ως ράλλυ στη θέση του Ράλλυ Πολωνίας. Έδρα του αγώνα ήταν η πόλη Μαρμαρίς στην επαρχία Μούγλων.

Νικητές
-------

| Έτος | Οδηγός | Αυτοκίνητο |
| --- | --- | --- |
| 2003 | Κάρλος Σάινθ | Citroën Xsara WRC |
| 2004 | Σεμπαστιάν Λέμπ | Citroën Xsara WRC |
| 2005 | Σεμπαστιάν Λέμπ | Citroën Xsara WRC |
| 2006 | Μάρκους Γκρόνχολμ | Ford Focus WRC |
| 2007 | *Δεν διεξήχθη* |  |  |
| 2008 | Μίκο Χίρβονεν | Ford Focus WRC |
| 2009 | *Δεν διεξήχθη* |  |  |
| 2010 | Σεμπαστιάν Λέμπ | Citroën C4 WRC |
| 2011-2017 | **Δεν διεξήχθη** | - |
| 2018 |  Οτ Τάνακ | Toyota Yaris WRC |
| 2019 |  Σεμπαστιάν Οζιέ | Citroën C3 WRC |
| 2020 | Έλφιν Έβανς | Toyota Yaris WRC |

Εξωτερικοί σύνδεσμοι
--------------------

Επίσημη Ιστοσελίδα του Ράλλυ Τουρκίας

Παραπομπές
----------

1. ↑  «Rally Aus retains WRC finale in 2018». *speedcafe.com*. 2017-09-22.. Ανακτήθηκε στις 2017-09-23.
2. ↑  Evans, David (2017-11-04). «WRC 2018: Teams back Turkey's return after candidate event success». *autosport.com* (Motorsport Network).. Ανακτήθηκε στις 2017-11-05.
3. ↑  «Rally Catalunya preview». *2017 World Rally Championship season*. Σεπτέμβριος 2017. WRC Promoter GmbH.

  


|  |
| --- |
| **Αγώνες του Παγκόσμιου πρωταθλήματος ράλλυ:**
Σουηδία |
Μεξικό |
Πορτογαλία |
Αργεντινή |
Σαρδηνία |
Ελλάδα Φινλανδία |
Γερμανία |
Νέα Ζηλανδία |
Καταλωνία |
Κορσική |
Ιαπωνία |
Τουρκία |
Μεγάλη Βρετανία |
| Παλαιότεροι αγώνες του πρωταθλήματος:
Αρκτική |
Αυστραλία |
Βραζιλία |
Κίνα |
Ακτή Ελεφαντοστού |
Κύπρος |
Ινδονησία 
Μαρόκο |
Μόντε Κάρλο |
ΗΠΑ |
Πολωνία |
Σαφάρι |
Σαν Ρέμο |
Νορβηγία  |